
Riigihanke „Narva Kadastiku 39 tööstusala taaskasutusele võtmise ettevalmistamine, I etapp: juurdepääsutee (Kadastiku tn) ja tänavavalgustuse rajamine” (119341) 

hankedokumentide muutmine
1. Asjaolud ja menetluse käik
Narva Linnavalitsuse 16.06.2010 korraldusega nr 757-k otsustati algatada riigihanke „Narva Kadastiku 39 tööstusala taaskasutusele võtmise ettevalmistamine, I etapp: juurdepääsutee (Kadastiku tn) ja tänavavalgustuse rajamine” avatud hankemenetlus ning kinnitati juurde-lisatud hankedokumendid. Hankemenetluse käigus märkas hankija, et HD Lisa 1. Vormis XII. „Pakkumuse detailne maksumustabel“ puuduvad positsioonid „V Ehitised“. Nimetatud puu-duse kõrvaldamiseks tuleb muuta (täiendada) hankedokumente.
2. Õiguslikud alused

Vastavalt RHS § 36 lg-le 1 võib hankija muuta hanketeadet või hankedokumente igal ajal enne hanketeates määratud pakkumuste või hankemenetluses osalemise taotluste esitamise tähtpäeva. Hanketingimuste muutmise täpsem kord on sätestatud RHS § 36 lg-tes 3-4. 
Narva Linnavalitsuse 08.03.2006.a määruse nr 298 „Riigihangete läbiviimise reglement“ § 6 kohaselt riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. Kuna Narva Linnavalitsus kinnitab ka hankedokumendid, tuleb hanketingimuste muutmine otsustada samas menetlus-korras, millega hankedokumendid kinnitati. Seega kuulub hanketingimuste muutmisotsustuse tegemine Narva Linnavalitsuse pädevusse.
3. Otsus
Kinnitada riigihanke „Narva Kadastiku 39 tööstusala taaskasutusele võtmise ettevalmistami-ne, I etapp: juurdepääsutee (Kadastiku tn) ja tänavavalgustuse rajamine ” (119341) HD Lisa 1. Vorm XII „Pakkumuse detailne maksumustabel“ uues redaktsioonis (lisatud).
4. Rakendussätted

4.1. Korraldus jõustub seadusega sätestatud korras.
4.2. Pakkuja, taotleja või hankemenetluses osalemisest huvitatud isik võib vaidlustada hanki-ja tegevuse riigihangete seaduses sätestatud korras.

